Diari Oficial de la Generalitat Valenciana


Sumari del DOGV 6070, del 03-08-2009 (2009/9100)

RESOLUCIÓ de 16 de febrer de 2009, de la Direcció Territorial de Medi Ambient, Aigua, Urbanisme i Habitatge, per la qual es modifica la denominació de la mercantil Infinita Renovables Castellón, SA, a Infinita Renovables, SA.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6070

Data del DOGV
:   03-08-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/9100


Data del document
:   16-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 16 de febrer de 2009, de la Direcció Territorial de Medi Ambient, Aigua, Urbanisme i Habitatge, per la qual es modifica la denominació de la mercantil Infinita Renovables Castellón, SA, a Infinita Renovables, SA. [2009/9100]  
Antecedents de fet  
Primer. Amb data 14 de desembre de 2007 la Direcció Territorial de Castelló de la Conselleria de Medi Ambient, Aigua, Urbanisme i Habitatge va concedir l'autorització ambiental integrada per a la instal·lació d'una planta de biodièsel al port de Castelló a favor de la mercantil Infinita Renovables Castellón, SA, ubicada a la dàrsena sud del port de Castelló, que queda inscrita en el Registre General d'Instal·lacions de la Comunitat Valenciana amb el número 109/07/AAI/CV.  
Segon. El 22 de febrer de 2008 la mercantil Infinita Renovables Castellón, SA va sol·licitar la modificació de l'autorització ambiental integrada concedida per a l'ampliació de la capacitat de producció de la planta de producció de biodièsel, alhora que en va modificar l'objecte, el qual a partir de l'autorització de la modificació s'amplia a la producció de glicerina, gomes i lecitina que es produeixen durant el processament d'olis vegetals per a la producció de biocombustible.  
Tercer. Amb data 7 de novembre de 2008 la mercantil Infinita Renovables, SA va comunicar que la junta general d'accionistes d'Infinita Renovables, SA i l'accionista únic d'Infinita Renovables Castelló, SA, van aprovar la fusió per absorció d'Infinita Renovables Castelló, SA per Infinita Renovables, SA, que queda formalitzada per escriptura davant el notari Fernando Molina Stranz i inscrita en el Registre Mercantil de Pontevedra.  
Quart. Com que a partir d'aquest moment es produeix el canvi de titularitat de l'autorització ambiental a favor de la societat Infinita Renovables, SA i la subrogació d'Infinita Renovables, SA en tots els permisos i procediments administratius tramitats per Infinita Renovables Castelló, SA, es modifica en l'expedient que s'està tramitant en aquesta Direcció Territorial de Castelló de la Conselleria de Medi Ambient, Aigua, Urbanisme i Habitatge la denominació de la societat.  
Cinqué. En conseqüència, amb data 22 de desembre de 2008, el director territorial de Medi Ambient, Aigua, Urbanisme i Habitatge de Castelló va adoptar la resolució per la qual es concedeix a la mercantil Infinita Renovables, SA l'autorització ambiental integrada per a la modificació de la capacitat de producció de la planta de biodièsel, ubicada a la dàrsena sud del port de Castelló, que queda inscrita en el Registre General d'Instal·lacions de la Comunitat Valenciana amb el número 109/08/AAI/CV.  
Fonaments de dret  
Primer. D'acord amb el que disposa l'article 5 de la Llei 2/2006, de 5 de maig, de prevenció de la contaminació i qualitat ambiental, s'ha de comunicar a l'òrgan competent que haja dictat el corresponent instrument d'intervenció els canvis en la titularitat de l'autorització ambiental integrada.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb el que disposen l'article 24.1 de la Llei 2/2006, de 5 de maig, i l'article 22 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció Territorial de Castelló de la Conselleria de Medi Ambient, Aigua, Urbanisme i Habitatge la competència per a la tramitació i la resolució del procediment d'autorització ambiental integrada d'aquesta instal·lació, perquè s'hi duen a terme activitats que estan incloses en l'annex II de la Llei 2/2006 i perquè la Direcció Territorial de la Conselleria és competent en matèria de medi ambient en l'àmbit territorial de la qual s'ubica l'activitat.  
En vista d'aquests precedents, s'arriba a la següent conclusió:  
Primera. És procedent tenir per subrogada la societat Infinita Renovables, en la titularitat i posició jurídica que mantenia anteriorment la societat Infinita Renovables Castelló, SA, en tots els permisos i procediments administratius tramitats davant aquesta Conselleria de Medi Ambient, Aigua, Urbanisme i Habitatge, i es modifica, per tant, l'autorització ambiental integrada concedida en data 14 de desembre de 2007, núm. 109/07/AAI/CV, i la seua modificació, de data 22 de desembre de 2008, inscrita en el Registre General d'Instal·lacions IPPC de la Comunitat Valenciana amb el número 109/08/AAI/CV.  
Així mateix, és procedent modificar-ne l'objecte de producció de biodièsel, i ampliar-lo a la producció de biodièsel, glicerina, gomes i lecitina.  
Segona. Notificar aquesta resolució a la mercantil Infinita Renovables, SA, amb domicili a l'avinguda Camelias, núm. 114, baixos, a Vigo (Pontevedra).  
Contra aquesta resolució, que no posa fi a la via administrativa, es pot presentar un recurs d'alçada davant el director general per al Canvi Climàtic de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Castelló, 16 de febrer de 2009.- El director territorial de Medi Ambient, Aigua, Urbanisme i Habitatge: Jorge Traver de Juan.